Instruction: Utilitza una sola oració per resumir la idea més important del text següent.

Context:
Tres homes armats travessen la plaça de Hretska envoltats de barricades i fan cap a Deribassovska, la principal avinguda d’Odessa.
S’anomena Deribassovska i no d’una altra manera com a homenatge a Josep de Ribes i Boyons, un militar napolità de pare català i mare irlandesa, amb lleialtat a la monarquia hispànica i a l’Imperi Rus, que va conquerir pels russos la fortalesa de Khadjibey, i en aquelles terres s’hi va fundar la ciutat d’Odessa.
Odessa: el silenci abans de la tempesta I Crònica d’Alfons Cabrera
Dos dels homes van amb roba militar; l’altre, de negre.
Tots tres porten el braçal groc que identifica tots els combatents lleials a Kíiv.
Tot just abans d’arribar a l’avinguda, de sobte, comencen a córrer cap a un costat, s’enganxen a la façana, i avancen lentament amb els kalàixnikovs en alt.
Uns segons després, arriben reforços per Deribassovska, per dreta i esquerra: en total, hi ha uns quinze o vint homes.
Mentre els uns cobreixen la rereguarda, els altres s’arramben a una cantonada, en posició de tir, mig ajupits, apuntant vés a saber on.
Una dona crida uns gats perquè se n’allunyin (“xsss xsss”).
Uns minuts després, sense que hagi passat res més, abaixen els canons, i desfilen carrer avall, ocupant tot l’ample del passeig.
La gent se’ls mira amb una barreja d’incredulitat, desídia i por.
Mitja hora abans de tot això, en un control policíac a l’hotel, habitació per habitació, l’advertència és contundent i fraternal: “Mai no facis una fotografia a algú armat sense demanar permís si no vols que et fotin un tret.
El país és en una situació molt difícil, i sabem que hi ha sabotejadors i espies russos a la ciutat, i tothom és al límit.”
Mitja hora després de l’incident de Deribassovska, a tocar del pont de Sabanyeyiv, que és ple de barricades i militars, una dona gran treu el mòbil i fa una fotografia d’una façana.
Dos militars corren cap a ella, l’escridassen i s’emporten el mòbil, la identifiquen, continuen escridassant-la, la dona no s’arronsa, tothom es calma, i li retornen el mòbil cinc minuts després, segurament després d’haver-ne fet una còpia.
Vist de fora, tot plegat sembla desmesurat, fins i tot paranoic, però, al capdavall, els hi va la vida, literalment.
El front rus que ve de Crimea ja ha arribat una mica més enllà de Kherson, i és a menys de dos-cents quilòmetres d’Odessa.
Però no és la principal amenaça.
“Intentaran de fer un assalt amfibi abans de quaranta-vuit hores”, diu l’Eugen, oficial de premsa de l’exèrcit a la zona.
Arran de la impossibilitat de fer fotografies de militars anant per lliure, organitzen una mena de tour per les barricades del centre històric d’Odessa: hi van també un periodista local amb quipà, pal de selfie i patinet elèctric, i dos periodistes d’una televisió turca.
El carrer de Rishelievska va fins a l’Òpera d’Odessa i és ple de barricades antitancs.
En arribar al primer encreuament, les barricades són fetes amb pneumàtics i sacs de sorra i de qualsevol cosa que hagin arreplegat, i són custodiades per combatents molt joves, vestits de negre i amb el braçal groc.
Als peus d’algunes barricades hi ha mines antitancs, de moment desactivades.
La imatge de les barricades amb l’Òpera de fons és bella i colpidora.
En Rostislav té vint anys, i fins fa quinze dies estava a l’acadèmia militar encara formant-se per ser de l’armada.
És la seva primera missió: “Els primers dies tenia por, però ara em sento amb confiança.”
Son pare també és membre de les Defenses Territorials en una ciutat, i la resta de la família participa de voluntària en tasques logístiques de suport als cossos armats.
La situació de tensió és agreujada pel fet que molts dels combatents que patrullen la ciutat no tenen formació ni han superat gaires filtres.
En una mesura desesperada, han donat armes a molts civils, i als carrers s’hi barregen amb els cossos de seguretat regulars: “Hi ha les Forces Armades, la Guàrdia Nacional, els de fronteres i les Defenses Territorials… Bé, i segurament algú més”, diu l’Eugen.
La situació és prou caòtica perquè el dia abans, el Sergii, l’altre oficial de premsa de l’exèrcit, fos encanonat per algú que el va prendre per un espia rus.
La visita continua amb més interès gràfic que no pas purament periodístic.
Els límits que posen, per raons de defensa lògiques i legítimes, són no fotografiar carros de combat –sovint amagats darrere les jardineres dels restaurants–, ni armes pesants, ni el front marítim.
La periodista turca remuga cada vegada que no poden filmar allò que voldrien, i sovint exigeix allargar les aturades per acabar la seva part, i en acabat es fa selfies amb els soldats darrere o a les escales del Cuirassat Potemkin, sense ser gaire conscient ni d’on és ni de la tragèdia que ve.

Response: Explicació de la preparació dels ciutadans d'Odessa i de les Defenses Territorials per l'arribada de l'exèrcit rus.


Instruction: Quina és la idea central del text? Expressa-la amb poques paraules.

Context:
El marroquí Mahi Binebine, els catalans Susanna Rafart i Xavier Moret, i el gadità Eduardo Mendicutti són els quatre nous autors de les ribes del Mediterrani confirmats al MOT 2019 que acompanyaran Burhan Sönmez, Adrià Pujol, María Belmonte, Javier Reverte, Carme Riera o Josep Piera, entre d’altres.
D’altra banda, l’autor egipci Alaa al Aswani, que havia estat confirmat anteriorment, no podrà ser present al festival per raons alienes a l’organització.
El Festival tindrà lloc a Olot i a Girona del 28 de març al 6 d'abril.
El Mediterrani sempre ha estat molt present en l’obra de Susanna Rafart, autora d’una poesia i una prosa intenses i condensades.
A Un cor grec revisita el creuer per la Mediterrània que els poetes Salvador Espriu o Bartomeu Rosselló-Pòrcel, entre d’altres, van fer el 1933, però també s’ha acostat a la cultura italiana escrivint la biografia de la poeta del segle XVI Gaspara Stampa o amb les traduccions dels poetes italians Salvatore Quasimodo i Dino Campana.
Rafart ha estat guardonada amb el Premi Carles Riba de poesia (2001).
Entre els seus poemaris destaquen Pou de glaç (2002), Retrat en blanc (2004) o Baies (2005), mentre que en narrativa ha publicat La pols de l'argument (2000), La inundació (Premi de la Crítica Serra d’Or, 2003), Les tombes blanques.
Contes de la mediterrània (2008) o Crisàlide (2015).
Xavier Moret és un dels viatgers incansables que visitaran el MOT 2019.
Escriptor i periodista, Moret és autor de grans reportatges sobre Grècia, Beirut, Algèria i la mateixa Costa Brava.
Entre els seus llibres de viatges per les ribes del Mediterrani destaquen Viatge per la Costa Brava, La memòria de l’Ararat i Grècia, viatge de tardor, però també han estat molt llegides i guardonades les obres Islàndia, l’illa secreta, Amèrica, Amèrica o Tras los pasos de Livingstone.
També des del Mediterrani, però amb la reivindicació de la lluita dels homosexuals com a teló de fons escriu el gadità Eduardo Mendicutti.
Entre les seves obres destaquen Siete contra Georgia, Una mala noche la tiene cualquiera, El palomo cojo (amb adaptació al cine de Jaime de Armiñán), Los novios búlgaros (també adaptada a la gran pantalla per Eloy de la Iglesia), Yo no tengo la culpa de haber nacido tan sexy, El beso del cosaco, El ángel descuidado, California, Ganas de hablar, Mae West y yo i Otra vida para vivirla contigo.
A la seva última obra, Malandar (2018), reflecteix l’agonia i els tràngols dels homosexuals de la seva generació a partir d’un triangle amorós.
Finalment, una mirada també combativa és la del polifacètic marroquí Mahi Binebine, que a més de la literatura també conrea la pintura i l’escultura.
La detenció del seu germà Aziz per participar en el fallit cop d’estat contra el rei Hassan II i el seu brutal empresonament el van marcar profundament.
La seva primera novel·la, Le sommeil de l’esclave (El somni de l’esclau), va ser guardonada amb el Prix Méditerranée.
Després van seguir altres novel·les com Les funérailles du lait (Els funerals de la llet), L’ombre du poète (L’ombra del poeta), Terre d’ombre brûlée (Terra de l’ombra cremada) i Le Seigneur vous le rendra (El senyor et recompensarà), entre d’altres.
La seva última novel·la, Le fou du Roi (Yo, bufón del Rey, 2018), és la història del seu pare, membre de la cort del rei Hassan.
D’altra banda, l’escriptor egipci Alaa al Aswani, autor de L’edifici Iaqubian, no podrà finalment assistir al festival, malgrat que s’havia anunciat el seu nom anteriorment com un dels primers autors confirmats.
Els quatre autors confirmats participaran a les converses del MOT 2019, que porta per lema “El Mediterrani, un mar de pàgines”, amb el poeta i traductor Manuel Forcano com a comissari.
El Festival MOT engegarà a Olot el 28 de març, i ocuparà la sala El Torín de dijous a dissabte.
Dijous 4 d’abril les converses es reprendran a la Biblioteca Carles Rahola de Girona i s’allargaran fins dissabte 6 d’abril al vespre.
El MOT, que el 2019 arriba a la sisena edició, és una iniciativa dels ajuntaments de Girona i Olot, i rep el suport de la Diputació de Girona i de la Generalitat de Catalunya.

Response: La sisena edició del MOT, iniciativa de Girona i Olot, es celebrarà del 28 de març al 6 d'abril.


Instruction: Quina és la idea central del text? Expressa-la amb poques paraules.

Context:
Els actes de commemoració del primer aniversari de l'1-O han portat el Govern a reunir-se de manera extraordinària a l'Ajuntament de Sant Julià de Ramis, un dels municipis que va ser colpejat per la violència policial durant la jornada del referèndum.
Es tracta d'un acte especialment simbòlic, perquè també es el poble on residia -i on havia de votar- Carles Puigdemont el primer d'octubre de l'any passat.
Un cop acabada la trobada de l'executiu, que ha servit per fer nomenaments -Ferran Requejo com a director de l'Institut d'Estudis d'Autogovern (IEA) i Adam Majó a l'Oficina de Drets Civils i Polítics-, el president Quim Torra ha fet una declaració institucional acompanyat de tots els membres del Govern.
"El referèndum va ser brutalment reprimit.
La violència de les forces de seguretat va consternar l'opinió pública internacional", ha apuntat Torra, que ha recordat que 2,28 milions de ciutadans van votar "donant un mandat clar a favor de la independència".
Ha volgut posat en valor els qui van votar en contra de l'estat català, perquè, segons ell, la ciutadania va demostrar un "compromís insubornable" amb els drets polítics.
"El Govern es declara orgullós davant d'un poble que actua de manera no violenta", ha indicat.
Segons ell, l'executiu "mai" abandonarà el camí marcat pel mandat de l'1-O.
L'executiu també ha analitzat un informe de 68 pàgines sobre la repressió violenta del referèndum durant la cita matinal.
Aquest Govern, ha indicat, "reitera el seu compromís amb el mandat democràtic del primer d’octubre i el suport absolut a tots els represaliats per haver defensat el principi democràtic fonamental de l'autodeterminació".
"Aquest és un camí que mantindrem sempre per respecte als fets ocorreguts ara fa un any, per voluntat de servei a tota la ciutadania del país i perquè la democràcia i la llibertat sempre seran la bandera de Catalunya", ha recalcat.
— Govern.
Generalitat (@govern) 1 d’octubre de 2018
"El primer d'octubre és i serà sempre el dia que el poble català va demostrar el seu immens compromís amb la democràcia i la llibertat.
El seu compromís insubornable amb els drets civils i polítics.
El primer d’octubre va ser la democràcia en estat pur derrotant la por, l'amenaça i la violència.
Aquest Govern es declara orgullós d’un poble madur que actua democràticament i de manera no violenta per defensar uns drets que no s’haurien de veure qüestionats a l'Europa del segle XXI", ha insistit el dirigent independentista.
Reivindicació de l'anterior Govern
El president de la Generalitat ha rememorat la compareixença de Puigdemont i l'anterior executiu per agrair l'esforç ciutadà.
"Gairebé tots són a la presó o a l'exili, i la resta han estat processats com milers de ciutadans que es van posar al servei de la lliure expressió dels ciutadans", ha destacat Torra, que ha posat de manifest que Jordi Sànchez i Jordi Cuixart estan en una situació de presó preventiva "injusta".
El president ha reiterat la demanda de retirar la "causa general" contra l'independentisme.
Abans d'arrencar la declaració i just després, desenes de ciutadans congregats han cridat a favor de la República, contra l'autonomisme i i a favor d'obrir les presons.
Torra s'hi ha acostat després per parlar amb ells, que l'han acabat acomiadant amb aplaudiments.
Acte institucional
Abans de desplaçar-se cap a la reunió de l'executiu, el Govern en ple ha assistit a un acte institucional just davant del pavelló de Sant Julià de Ramis, l'edifici públic habilitat l'any passat per votar i que va ser l'escenari de les càrregues policials.
Torra ha reclamat "determinar-se" com l'1-O quan arribin les sentències del Tribunal Suprem contra la cúpula del procés, i ha defensat la feina dels comitès de defensa de la República, que han aprofitat el primer aniversari del referèndum per dur a terme una sèrie d'accions arreu del territori.
El president del Parlament, Roger Torrent, ha assenyalat que el referèndum és la "llavor" de la República, i ha apuntat que cal reactivar l'esperit que va fer possible l'1-O.
Durant l'acte s'han sentit proclames basades en què "el poble mana, el Govern obeeix" i s'han escoltat peticions de dimissió dirigides cap al conseller d'Interior, Miquel Buch, arran de les càrregues policials de dissabte passat contra manifestants independentistes que es dirigien cap a la marxa convocada pel sindicat Jusapol, que reivindicava l'acció de la policia espanyola.

Response: Reunió extraordinària del govern amb motiu de l'aniversari de l'1-O, on Torra ha reiterat el seu compromís amb l'autodeterminació.


Instruction: Quina és la idea central del text? Expressa-la amb poques paraules.

Context:
La imatge internacional d’Espanya pel que fa la corrupció ha empitjorat durant l’any 2015.
Aquesta és una de les conclusions de l’informe global sobre la percepció de la corrupció elaborat per Transparency International.
El document ordena 168 països segons la seva transparència en una escala de 0 (percepció d’alts nivells de corrupció) a 100 (percepció d’ ínfims nivells de corrupció).
Espanya obté una puntuació de 58, per sota de la mitjana europea i dos punts pitjor que l’any 2014.
Ocupa el lloc 36 a la taula, per darrera d’Israel, Xipre o Botswana entre d’altres.
Dinamarca ocupa la primera posició i és considerant, per tant, un dels països més transparents.
Somàlia tanca el ránquing.
Espanya és dels pocs països que ha empitjorat la seva imatge internacional pel que fa a corrupció respecte de l’any passat, juntament amb Brasil, Líbia, Turquia i Austràlia.
L’any 2014 va obtenir una puntuació de 60 sobre 100 i l’any 2012 la nota va ser encara superior, un 65 sobre 100.
El 58 obtingut aquest 2015 la situa al lloc número nou començant per la cua pel que fa als 28 països analitzats a la Unió Europea, on la nota mitjana és de 67 sobre 100.
Tot i això, la nota d’Espanya encara està lleugerament per sobre de la mitjana global, que se situa en un 48 sobre 100.
La percepció pel que fa a Espanya s’equipara pràcticament a la de Corea del Sud (56), Cap Verd (55), Ruanda (54) o Namíbia (53) entre d’altres.
Europa obté la millor puntuació
La millor nota mitjana pel que fa a la percepció de la corrupció en l’àmbit internacional es troba a la regió Europea, que obté un 67 sobre 100.
De fet, el país que lidera el rànquing de transparència forma part de la Unió Europea; Dinamarca obté un excel·lent 91 sobre 100.
Els països escandinaus, Holanda, Suïssa i Alemanya se situen entre els 10 primers de la llista pel que fa a percepció de transparència.
El Regne Unit, Àustria, Islàndia o Luxemburg són entre els 20 primers però cal baixar fins a la posició 23 per trobar-hi França.
Bulgària, també un Estat Membre, tanca el rànquing pel que fa a la regió Europea amb un 48 sobre 100.
Àfrica a la cua de la transparència
Una vegada més, el continent africà obté la pitjor puntuació pel que fa a la corrupció.
La nota mitjana de la regió del nord i el centre d’Àfrica és de 39 sobre 100 i encara pitjor quan es tracta de l’Àfrica subsahariana, on la nota és de 33 sobre 100.
Mentre que Qatar (71) i Botswana (63) ocupen les primeres posicions respectivament, Sudan (12) i Somàlia (8) obtenen la pitjor percepció.
Les dues ‘Àsia’
Transparency International distingeix entre dues regions asiàtiques; per una banda l’Àsia central, que inclou l’Europa de l’Est, i per altra l’Àsia pacífica.
La primera obté pitjors resultats, amb una mitjana de 33 sobre 100, la mateixa nota que obté l’Àfrica subsahariana.
La regió que anomenen Àsia Pacífica però és la segona més ben valorada en l’índex global.
La seva mitjana de 43 sobre 100 s’explica sobretot, gràcies a la transparència de Nova Zelanda, que ocupa la quarta posició al rànquing global.
Amèrica sense distincions
L’informe no distingeix entre la part Nord i Sud del continent Americà.
D’aquesta manera, la regió americana suspèn, amb un 40 sobre 100 de nota mitjana.
Canadà obté la millor puntuació, 83 sobre 100, mentre que Haití i Veneçuela empaten a la cua amb un 17 sobre 100.
Països com Guatemala, Nicaragua, Uruguai i Paraguai ocupen les darreres posicions de l’informe global, només per sobre de països com el Congo, Txad, Cambodja, Iemen o Síria.
El pes de les democràcies consolidades
L’Índex de Percepció de la Corrupció s’elabora a partir de les opinions d’experts sobre la corrupció en el sector públic.
Les puntuacions dels països solen ser positives quan existeixen mecanismes de govern a través dels quals la ciutadania pot exigir mesures de control a l’acció de govern i, per tant, tenir una informació clara i transparent de les finances de l’estat.
Les darreres posicions solen estar ocupades per països en guerra i amb un sistema democràtic dèbil, on les institucions públiques com la policia i el poder judicial són fràgils i on la independència dels mitjans és més que qüestionable.

Response: Un informe sobre la percepció de la corrupció li dona a Espanya una nota de 58 sobre 100.


Instruction: Quina és la idea central del text? Expressa-la amb poques paraules.

Context:
Catalunya i l'Estat, entre molts altres països europeus, han suspès temporalment l'aplicació de la vacuna d'AstraZeneca per l'aparició d'alguns casos de trombosi venosa cerebral que podrien estar relacionats amb les dosis del producte administrades fins ara.
Amb tot, l'Agència Europea del Medicament sosté el "convenciment" que "els beneficis" del vaccí "superen els seus riscos".
Davant d'aquesta situació, la Societat Espanyola de Neurologia (SEN) ha aclarit aquest dilluns que la la recuperació després d'una trombosi venosa cerebral és completa en aproximadament un 80% dels pacients i només un 5% desenvolupa algun tipus de seqüela severa.
"El pronòstic d'aquesta malaltia és molt més favorable que en d'altres cerebrovasculars", expliquen en un comunicat.
Una trombosi és qualsevol situació en la qual el pacient presenta un trombe o coàgul sanguini que impedeix o dificulta la circulació de la sang.
En el cas de la trombosi venosa cerebrals, s'anomena així perquè aquest trombe es localitza en el sistema venós del cervell.
coronavirus
El símptoma que marca si passaràs la Covid de forma més lleu
Un estudi assenyala que els primers indicis de contagi de coronavirus poden mostrar com de greu serà el cas
La trombosi venosa cerebral és una malaltia cerebrovascular poc freqüent (menys d'un 0,5% dels casos totals de malalties cerebrovasculars que es produeixen a Espanya).
Es considera que la seva incidència és al voltant d'1 i 1,3 casos anuals per cada 100.000 habitants.
Pot afectar qualsevol grup d'edat, encara que és lleugerament més freqüent en dones i pacients joves.
Dins dels factors de risc específics per sexe hi ha els anticonceptius orals, l'embaràs i l'ús de les teràpies hormonals.
El diagnòstic es realitza mitjançant proves de neuroimatge (TAC i ressonància magnètica).
coronavirus
Un tractament per via intravenosa redueix les hospitalitzacions i morts per Covid en un 85%
El Comitè Independent de Monitorització de Dades recomana aturar la recollida de dades per la "gran eficàcia" demostrada en l'assaig
"El símptoma més freqüent és la cefalea, un símptoma que està present en nou de cada deu persones que pateixen aquest tipus de trombosi.
En la gran majoria dels pacients, el mal de cap va acompanyat d'altres símptomes similars als d'un ictus que ajuden a diferenciar-lo d'un mal de cap normal, com ara dèficits focals, pèrdua de força o sensibilitat mantinguda, alteració de la marxa o alteració de la parla, confusió, pèrdua de visió, etc. També pot anar acompanyat d'altres símptomes com vòmits, crisis epilèptiques, o rigidesa cervical ", explica el president de la SEN, José Miguel Láinez.
En tot cas, el mal de cap que genera una trombosi venosa cerebral és molt característic: pot tenir un inici sobtat, pot localitzar-se només a un costat del cap, empitjora quan el pacient està amb el cap en un suport o realitza exercici, interromp el descans nocturn i, a més de no respondre als tractaments habituals per al mal de cap, empitjora de forma progressiva.
Igual que passa amb totes les malalties cerebrovasculars, es tracta d'una emergència neurològica, de manera que com més aviat es tracti el pacient, menors seran les seves conseqüències.
El tractament escollit acostuma a consistir en fàrmacs antitrombòtics, encara que en casos més greus, la trombectomia endovascular i la trombòlisi també són opcions que poden ser útils per eliminar el trombe.
"Generalment i, sobretot si es tracta a temps, els pacients que pateixen trombosis venoses cerebrals tenen un pronòstic favorable.
Només en els casos greus en què no es tracti ràpidament pot generar discapacitat o tenir un desenllaç fatal.
Altres notícies que et poden interessar
coronavirus
Oriol Mitjà explica per què un test d'antígens dona positiu dues setmanes després del contagi
La variant òmicron és un dels elements que provoquen aquest fenomen
coronavirus
Quins són els símptomes de l'òmicron sigil·losa
El subllinatge, sorgit a l'Índia, ja s'ha detectat a Dinamarca i al Regne Unit
coronavirus
Per què algunes persones no es contagien de Covid?
Els experts apunten a una immunitat natural derivada de la genètica
coronavirus
La UE canvia les normes per viatjar: dependrà de la vacunació
La incidència per països ja no condicionarà els requisits d'entrada
coronavirus
És hora de tractar la Covid com una grip?
La situació epidemiològica apunta a emprendre el camí cap a l'endèmia, però els experts demanen prudència i no confiar-se: "La incertesa és massa alta per fer aquest pas tan gran"

Response: L'aparició de casos de trombosi venosa cerebral fa que es suspenguin temporalment les administracions de la vacuna d'AstraZeneca.


Instruction: Quina és la idea central del text? Expressa-la amb poques paraules.

Context:
El Departament de Treball, Afers Socials i Famílies destinarà el proper any 737,2 milions d’euros al desplegament de polítiques actives d’estímul i foment de l’ocupació i el desenvolupament econòmic local.
D’aquests, 330,7 milions d’euros es distribuiran a través del Servei d’Ocupació de Catalunya (SOC), mentre que 406,4 es destinaran a altres programes ocupacionals del Departament, concretament a suport a la inserció al mercat de treball (282), programes de treball per a les persones amb discapacitat (105) i foment de l’economia social, l’autoocupació i el treball autònom (19,4).
També hi ha partides importants pel desenvolupament econòmic local i l’orientació professional.
Finalment, el foment de l’emprenedoria i l’autoocupació, l’estímul a la mobilitat geogràfica i la intermediació laboral també incorporen dotacions pressupostàries.
Tot aquest paquet d’actuacions es basa en les tres prioritats del Departament de Treball, Afers Socials i Famílies per a les polítiques d’ocupació: concertació territorial, suport i orientació a les persones, i formació i qualificació professional.
Branded content
Puja de nou l'import de la renda garantida de ciutadania i el llindar d’accés
Actualment hi ha 123.000 beneficiaris, un 15% més que el setembre de 2017 i gairebé el doble que l’antiga RM
A partir d’aquests eixos, el Servei públic d’Ocupació de Catalunya manté i reforça un ampli ventall de programes adreçats principalment als col·lectius més vulnerables, com els majors de 45 anys, les persones aturades de llarga durada, les dones, els i les joves i les persones perceptores de la Renda Garantida de Ciutadania, entre d’altres.
A tots aquests col·lectius s’adrecen principalment un ventall de programes i actuacions entre les quals i com a novetat destaquen:
• Pla de Qualificació en Tecnologia Mòbil, per formar i qualificar professionals en els diferents àmbits de les TIC que requereix el mercat laboral.
• Pla pilot de Certificats de Professionalitat en instituts.
• Programa d’aprenentatge per a la professionalització destinat a persones en situació de desocupació i en risc d’exclusió social i laboral.
• Programa de formació en el marc de la campanya agrària.
També s’hi ha afegit algunes actuacions noves, com la iniciativa per contractar més d’un centenar de persones aturades per treballar a les tasques de reparació dels danys causats per l’incendi del passat mes de juny a la Ribera d’Ebre, les Garrigues i el Segrià.
La meitat dels i les participants en programes del SOC s’insereixen laboralment
Tot aquest paquet d’actuacions vol donar continuïtat i reforçar els bons resultats que els programes del Servei públic d’Ocupació de Catalunya han proporcionat els darrers anys.
El 2018, per exemple, un total de 680.950 persones a tot Catalunya van participar en algun dels programes del SOC, de les quals 323.978 (gairebé el 50%) van aconseguir inserir-se laboralment.
Per col·lectius la major part de les persones participants van ser dones (357.134), majors de 45 anys (251.489) i joves (173.782).
L’any passat, el SOC també va facilitar a 27.561 persones l’accés a cursos de formació.
Una formació que també el Servei públic d’Ocupació imparteix a través dels 8 Centres d’Innovació i Formació Ocupacional (CIFO) i el Centre d’Automoció de Martorell, que l’any passat van matricular 3.465 i 213 alumnes respectivament.
Els resultats del 2018 també fan evident la cada vegada major participació i col·laboració amb el SOC del món empresarial, les entitats privades i el món local.
El 2018 un total de 5.223 empreses van oferir pràctiques a 13.215 persones mentre que 2.069 entitats privades i 886 ens locals van aprofitar les subvencions a la contractació per incorporar personal a través de programes del SOC.
Una altra dada rellevant té a veure amb l’activitat a les 69 Oficines de Treball, on el 2018 es van fer 2,2 milions d’atencions i 486.600 entrevistes.
Les empreses, a més, van oferir 30.791 llocs de treball a través del Servei públic d’Ocupació de Catalunya.
Branded content
El llegat artesanal de Gaudí protagonitza la Setmana d'Artesania
La vuitena edició d'aquesta iniciativa arriba amb un centenar d'activitats i el lema "artesania divina"
Branded content
L'impacte de la corrupció centra una exposició a Barcelona
El Palau Robert i l’Oficina Antifrau presenten la mostra interactiva “Corrupció!
Revolta ètica”, coincidint amb el desè aniversari d’Antifrau
Branded content
Agenda 2030: 900 compromisos per a un desenvolupament sostenible a Catalunya
El Govern presenta un full de ruta per assolir els Objectius de Desenvolupament Sostenible de les Nacions Unides

Response: El Servei d’Ocupació de Catalunya (SOC) distribuirà 330 milions dels 737 milions dedicats al foment de l'ocupació i desenvolupament econòmic.


Instruction: Analitza el següent text i resumeix-lo amb poques paraules.

Context:
Una trentena d'entitats del país s'han mobilitzat d'urgència aquest dimecres davant dels escorcolls i detencions de la Guàrdia Civil a seus i alts càrrecs del Govern per impedir el referèndum de l'1-O.
En una roda de premsa a Plaça Sant Jaume, més a prop de l'Ajuntament que del Palau de la Generalitat, l'Assemblea Nacional Catalana (ANC) i Òmnium Cultural han demanat a "tota la ciutadania" a dirigir-se a Rambla Catalunya amb la Gran Via de Barcelona, on hi ha la seu del departament d'Economia.
"Avui tenim un Govern fort, a qui els catalans devem tota l'autoritat", ha insistit.
Jordi Sànchez, president de l'ANC, ha convocat per aquest diumenge tota la ciutadania davant de totes les places dels ajuntaments del país.
"Som aquí per respondre l'atac a la democràcia", ha assegurat Eulàlia Solé, presentadora de l'acte.
Cuixart li ha agafat el relleu i ha indicat que l'objectiu és "molt clar".
"Hi ha una suspensió de l'autonomia en tota regla.
Davant d'això, de manera serena i tranquil·la, però ferma i contudent, cridem el poble de Catalunya a defensar la democràcia i les nostres institucions", ha apuntat el president d'Òmnium Cultural.
"Fem també una crida a la Unió Europea perquè el que s'està vulnerant a Catalunya són drets com la llibertat d'expressió i la llibertat d'associació, independentment del que es voti l'1-O", ha apuntat.
"Ens han declarat la guerra"
Sànchez ha reclamat a la ciutadania que mantingui el comportament "cívic" dels últims anys, tot i que ara l'Estat ha decidit "declarar la guerra" als catalans.
"Ha arribat el moment de la resistència pacífica, del compromís amb la presència nostra al carrer, de demostrar a tot el món que no ens faran callar unes quants dotacions de la Guàrdia Civil", ha assegurat el president de l'Assemblea.
El dirigent sobiranista ha reclamat que avui "tots els ciutadans" vagin cap a Rambla Catalunya amb Gran Via, a la seu del departament d'Economia, que "ja aglutina desenes de milers de persones al carrer".
"Convoquem a la gran mobilització que hi haurà en defensa de la democràcia", ha apuntat en referència a l'1-O.
"No va poder acabar amb nosaltres el franquisme, no ho faran ara", ha insistit Cuixart.
Missatges d'Elena i dels sindicats
A la roda de premsa hi han participat Javier Pacheco i Camil Ros, màxims dirigents de CCOO i la UGT, respectivament, així com també Joan Ignasi Elena, portaveu del Pacte Nacional pel Referèndum.
Representants de partits, com ara Marta Pascal i Lluís Corominas, (PDECat), Marta Rovira (ERC), Lluís Llach (Junts pel Sí) i dirigents de Catalunya Sí que Es Pot (CSQEP) també han fet costat a la convocatòria.
Per part d'aquest grup parlamentari hi ha Albano Dante Fachin, Joan Giner -els dos diputats de Podem- i Joan Josep Nuet, mentre que representant Catalunya en Comú hi ha Elisenda Alamany, portaveu de la formació.
Els sindicats fan costat a les mobilitzacions i Joan Ignasi Elena crida la "unitat" i la "determinació" per defensar les institucions
"Això no va d'independència, això va de democràcia.
Que quedi clar: aquest poble defensarà les seves institucions perquè les institucions del poble de Catalunya no són de ningú, sinó del poble de Catalunya", ha ressaltat Joan Ignasi Elena, que ha tancat l'acte.
"Ho farem de forma pacífica, cívica, amb molta determinació i amb molta unitat", ha insistit el portaveu del Pacte Nacional.
"Sempre serem un sol poble que vol decidir i que no se li arrabassarà aquest dret", ha recalcat.
Camil Ros ha demanat la "llibertat immediata" dels detinguts, i ha demanat donar "escalf" a tots els treballadors públics, que estan "patint molt".
"Estem aquí en defensa de les institucions catalanes.
Avui hem de defensar la democràcia", ha apuntat el màxim dirigent de la UGT, que ha evocat l'any 1936.
"Ens volen nerviosos i emprenyades, però no se'n sortiran", ha assenyalat Ros.
Gerardo Pisarello, primer tinent d'alcalde de Barcelona, segueix l'acte de les entitats des de la Plaça Sant Jaume
"El que estem vivint avui no és només una mostra de manca de voluntat del PP de buscar una solució, sinó també un atemptat contra els drets fonamentals del poble de Catalunya", ha destacat Javier Pacheco.
El màxim dirigent de CCOO ha indicat que el problema polític se solucionarà "quan exercim el nostre dret a decidir".
Desenes de persones s'han manifestat al llarg del matí a la Plaça Sant Jaume, per on han anat desfilant tots els membres del Govern.
Les entitats s'han saludat discretament amb l'alcaldessa de Barcelona, Ada Colau, abans que arrenqués l'acte.
Gerardo Pisarello, primer tinent d'alcalde, ha presenciat l'acte.

Response: Desenes de persones es manifesten a la Plaça Sant Jaume contra els escorcolls i les detencions de la Guàrdia Civil.


Instruction: Analitza el següent text i resumeix-lo amb poques paraules.

Context:
La Plaça Sant Jaume de Barcelona durant l'acte del Dia Internacional contra la Violència de Gènere, on hi han participat els consellers Gordó, Espadaler, Munté i Ortega.
Foto: ACN
El Dia Internacional contra la Violència de Gènere que se celebra aquest dilluns, 25 de novembre, ha portat a diverses institucions a mostrar el seu rebuig vers el maltractament per condició de sexe.
Aquest 2013, molts dels discursos s'han centrat en la necessitat de prevenir els maltractaments en els joves, especialment després de l'assassinat d'una menor a Tàrrega el mes passat.
Fins al mes de novembre quaranta-cinc persones han estat assassinades per aquest motiu a mans de la seva parella, una xifra que es podria elevar fins a quaranta-vuit, ja que tres casos encara estan per resoldre.
D'aquestes víctimes, només nou havien sol·licitat ajuda, pel que fa témer que el nombre de denúncies se situï molt per sota dels casos que realment existeixen a la societat.
En els darrers deu anys, més de 700 dones han estat assassinades en relació amb aquesta circumstància, cosa que suposa, des del 2003, una mitjana de més d'una mort setmanal.
Baixen les denúncies per violència masclista
En el que va d'any, les denúncies presentades per víctimes de violència masclista han patit un descens.
La consellera de Benestar Social i Família, Neus Munté, ha desconfiat d'aquestes dades i ha atribuït el descens a la crisi econòmica.
Munté s'hi ha referit en l'acte que s'ha celebrat a la plaça Santa Jaume de Barcelona, i creu que aquesta situació ha augmentat “la dependència econòmica” que les dones maltractades tenen de les seves parelles.
Això, ha afegit, fa que també tinguin més “por a abandonar-les”.
A més, des de Benestar Social i Família s'ha recordat que no s'han fet retallades en els recursos “que es destinen al suport de les víctimes”, perquè pel Govern, afirmen, aquesta és una qüestió prioritària.
Munté ha explicat que ara es vol centrar els esforços en les generacions més joves, per tal de “detectar i eradicar” les relacions que “no sigui equitatives entre homes i dones”.
Commemoracions arreu del territori
Coincidint amb el dia que reivindica la fi de la violència de gènere, nombroses institucions han celebrat actes reivindicatius.
A Tàrrega (l'Urgell), per exemple, s'ha recordat la darrera víctima de la violència masclista.
Allà, alumnes de secundària han recordat amb missatges de condemna la mort de la jove de 14 anys que va ser presumptament assassinada per la seva exparella.
Paral·lelament, a Tarragona, un centenar de persones s'han trobat aquest migdia a la plaça de la Font per llegir un text institucional de rebuig a la violència masclista, i tot seguit han guardat un minut de silenci en record de les víctimes.
Lleida ha estat també un altre dels escenaris de les reivindicacions d'aquest dia, on unes 200 persones s'han reunit per posar un especial èmfasi en la necessitat de prevenir aquest tipus de violència entre els més joves i s'han recordat especialment els darrers casos d'Alcarràs i Tàrrega.
En el que portem d'any, a les comarques de Ponent s'han produït més de 500 denúncies i 200 detencions.
També a Montornès (Vallès Oriental) s'ha volgut expressar el suport al Dia Internacional contra la Violència de Gènere amb un acte on ha participat gent de totes les edats.
Mig miler de persones, entre els quals hi havia alumnes dels instituts del poble i gent gran dels casals d'avis, s'han sumat a un 'flashmob' que l'Ajuntament ja ha previst repetir l'any vinent.
Un 29% d'adolescents han patit un “control abusiu”
Un estudi elaborat pel ministeri de Sanitat del govern espanyol revela que el 29% de les adolescents d'entre catorze i disset anys ha patit el que es pot considerar com un “control abusiu” per part de les seves parelles.
Un percentatge molt similar (25%) s'han vist controlades a través del telèfon mòbil, i un 4% han arribat a patir algun tipus d'agressió física.
Per altra banda, els Mossos d'Esquadra han participat en l'avaluació que, arreu de l'estat espanyol, ha analitzat més de mil casos després de les denúncies que han fet les menors.
Les estadístiques recullen els casos que s'han recollit durant els primers deu mesos de l'any i, de tots els analitzats, vuit expedients han conclòs que la situació en la que es trobaven les joves era de risc “alt”, i en un cas s'ha qualificat d'”extrem”.

Response: El Dia Internacional contra la Violència de Gènere, aquest any centrat en la prevenció de maltractaments en els joves.


Instruction: Analitza el següent text i resumeix-lo amb poques paraules.

Context:
Aquest diumenge, el bloc de dretes format per Partit Popular, Vox i Ciutadans tornarà a aplegar-se a la plaça Colón de Madrid.
En aquest cas, per protestar contra els indults als dirigents independentistes empresonats que tot indica que seran imminents.
Aquest cop hi haurà algunes diferències respecte d'aquella concentració del febrer del 2019.
Si s'observa l'àlbum de fotografies d'aquell moment, sembla no haver passat el temps.
Unes 45.000 persones es van reunir a Colón.
Hi va haver retrat de família, amb els líders dels tres partits de dretes, Pablo Casado, Albert Rivera i Santiago Abascal, desacomplexadament junts.
Les eleccions espanyoles que reclamaven vindrien aviat.
Per haver-n'hi, n'hi va haver dues, guanyades per Sánchez.
Aquest cop, les coses seran una mica diferents.
Diumenge, no hi haurà foto de família.
Casado ha dissenyat una estratègia d'equilibri difícil: deixar el més mínim espai possible a Vox, endurint el discurs fins on sigui possible sense posar en risc la cohesió interna al PP.
I a la vegada, evitar l'abraçada amb Abascal.
Els dubtes a Génova han estat constants.
La presència de Casado a Colón va ser un interrogant durant dies, amb els més entusiastes del PP, com la madrilenya Isabel Díaz Ayuso, cridant a anar-hi i d'altres excusant-se per motius d'agenda, des de Moreno Bonilla al sud a l'atlàntic Núñez Feijóo al nord.
Al mig, Casado, que no acaba de trobar un espai propi autònom i respon a les pressions que dia sí dia també, llança la fundació FAES de José María Aznar.
crònica
Ciutadans i PP només reuneixen dues-centes persones contra els indults la vigília de Colón
La dreta unionista, amb Societat Civil Catalana i sense Vox, s'aplega davant de la delegació del govern espanyol
El líder del PP compartirà espai a Colón amb Vox, però també amb el teixit civil de l'extrema dreta espanyola.
L'actual direcció del PP ha experimentat girs i tonalitats diferents en aquest temps, des del discurs radical dels inicis, quan considerava "il·legítim" el govern de Sánchez, al tomb moderat del xoc amb Abascal al Congrés, per després tornar a agafar volada cap a la dreta.
Si de cas, en els darrers temps es percep més inseguretat en els seus moviments, mirant de reüll ara al nucli que formen l'aznarisme i Ayuso, ara a Feijóo i al també calculador Moreno Bonilla, el dirigent més rellevant que continua dempeus que procedeix dels rengles de Soraya Sáenz de Santamaría.
Ayuso aferma el gir a la dreta
Les ambivalències de Casado i del seu número dos, el secretari general Teodor García Egea, vincle amb el PP de províncies, van acabar decantant-se cap als falcons després de la victòria nítida d'Isabel Díaz Ayuso a la Comunitat de Madrid.
Aquest triomf i el fet que suposa un contrapès al poder dels Feijóo-Moreno, ha hagut de ser avaluat per Génova i fa ja molt complicat que es pugui revertir aquesta línia.
L'opció de Casado sembla ser similar a la d'Ayuso: extremar el populisme per evitar que Vox creixi massa i, a ser possible, en cas de majoria de dretes un dia al Congrés, formar govern sense ministres d'Abascal.
indults
El PP avança cap a Colón tenallat pels dubtes i la divisió
La carta de Junqueras bandejant la via unilateral fa trontollar l'estratègia de les tres dretes contra els indults, que es qüestiona obertament en l'entorn de Casado
La davallada de Ciutadans, en el que sembla una crisi terminal, pot ajudar Casado a quedar com l'únic líder d'una dreta si més no formalment homologable.
Una direcció de Ciutadans que, amb Arrimadas, aquest diumenge serà també a Colón, però ja molt desdibuixada.
Ahir, va intentar fer-se amb un bocí de protagonisme amb una concentració davant la delegació del govern a Catalunya, a la qual es va afegir el PP.
Va ser, però, un acte descafeïnat amb una capacitat de mobilització escassa.
La "nostàlgia" d'ETA
L'actual direcció del PP és hereva de l'aznarisme més intransigent.
Repeteix, com tot l'univers Aznar, el mateix llenguatge i els mateixos mites, on ocupa un lloc rellevant en l'imaginari el record de la lluita contra ETA.
De fet, l'intent d'equiparar l'independentisme català amb l'esquerra abertzale és constant.
Pels mateixos dies del primer Colón, el febrer del 2019, Casado va assegurar que "l'agenda de Catalunya és l'agenda d'ETA".
No importa que l'organització armada es dissolgués ja fa una dècada.
Ha començat i ha acabat al mateix lloc.
A Colón.

Response: Els partits de dretes, el Partit Popular, Vox i Ciutadans, es trobaran a la plaça Colón de Madrid.


Instruction: Analitza el següent text i resumeix-lo amb poques paraules.

Context:
Acudir a les meses és un deure i la llei preveu sancions econòmiques –fins a 1.800 euros– i fins i tot penes de presó –entre tres mesos i un any– per a qui no es presenti al col·legi electoral el dia de les eleccions.
Mai ningú no ha entrat a la presó per no haver-se presentat a una mesa, i la multa la decideix un jutge.
La llei no estableix una quantitat exacta, i correspon als magistrats avaluar els criteris de renda de la persona afectada i la “gravetat” dels fets.
Com votar per correu a les eleccions del 14 de febrer?
Una instrucció de la Junta Electoral espanyola (JEC) detalla els supòsits que es poden al·legar a les Juntes Electorals de Zona (JEZ).
És important de saber que les al·legacions poden presentar-se, en un termini de set dies una volta rebuda la notificació, a la JEZ pertinent, que hauria de decidir amb criteris garantistes i de proporcionalitat tenint en compte la situació excepcional causada per la pandèmia.
Cal afegir que si falten membres per a constituir la mesa, qualsevol persona del col·legi electoral pot assumir-ne la responsabilitat.
Si una mesa no es pogués constituir, els electors no podrien votar-hi fins al cap de quaranta-vuit hores.
La instrucció de la JEC fixa que els presidents, els vocals i els suplents designats poden “formular excuses” i acreditar-les amb documents a la JEZ.
En el cas que siguin acceptades, se sortejarà un nou membre de la mesa electoral.
Quines llistes es presentaran a les eleccions del 14 de febrer?
Podeu consultar quina JEZ us correspon en aquest llistat de municipis de les circumscripcions de Barcelona, Tarragona, Lleida i Girona.
En aquest altre llistat, podeu consultar les direccions de les JEZ.
Com votarem el 14-F?
Cal presentar una sol·licitud de renúncia a la JEZ corresponent.
El document pot demanar-se a la mateixa seu de la JEZ.
Cal presentar el DNI, el NIE o el carnet de conduir, una fotocòpia del nomenament com a membre de la mesa electoral, així com la documentació necessària, segons el cas, com ara certificats mèdics dels CAP o dels hospitals o laborals, com ara un certificat de l’empresa.
En l’actual situació de pandèmia, diversos experts expliquen que els membres de les JEZ haurien de ser comprensius i valorar les situacions cas a cas.
Per exemple, no es contempla una excusa pel fet de conviure amb una persona en situació de risc, però el sol·licitant pot al·legar-ho i esperar que la JEZ sigui flexible el deslliuri d’acudir a la mesa electoral.
La JEZ té un termini de cinc dies per a resoldre les al·legacions i per comunicar la baixa d’un membre de la mesa al primer suplent.
El nou membre té fins setanta-dues hores abans de les eleccions per al·legar, i si hi ha qualsevol situació sobrevinguda cal avisar immediatament, abans que es constitueixi la mesa electoral.
En alguns casos, la simple al·legació a la JEZ comportarà l’acceptació automàtica de la renúncia a formar part d’una mesa electoral.
En la situació de pandèmia, és rellevant el fet que qualsevol persona de més de seixanta-cinc anys pot evitar de ser-hi.
Hi ha més supòsits que detallem tot seguit:
Raons familiars
Raons professionals
Com votar des de l’exterior?
En alguns casos poden al·legar-se motius personals per a no formar part d’una mesa electoral.
Aquests arguments hauran de ser avaluats per la JEZ pertinent:
Pantalles facials, EPI i la possibilitat de proves d’antígens a les meses: com votarem el 14-F?
El director general de Participació Ciutadana i Processos Electorals del govern, Ismael Peña-López, ha dit que “la por no val” per a no presentar-se a la mesa electoral perquè “hi ha garanties”.
“És l’obligació de la ciutadania complir, com el policia o la infermera quan li toca fer guàrdia”, ha dit.
Peña-López ha dit que les eleccions per al 14-F costaran, si finalment es fan, uns 35 milions d’euros, molt per sobre del cost habitual, perquè s’han de mobilitzar més persones pels protocols de la covid-19 i més policies i habilitar més espais.
Si els comicis finalment s’anul·len, es perdran uns 25 milions, l’equivalent al pressupost d’una quinzena d’escoles de primària en un any.
Pantalles facials, EPI i la possibilitat de proves d’antígens a les meses: com votarem el 14-F?
El govern ha preparat un protocol sanitari i insisteix que anar a votar als col·legis electorals serà segur, tenint en compte que el risc zero de contagi no existeix.
A més, recomana a les persones de col·lectius vulnerables que votin a primera hora del dia, i que les persones contagiades o confinades per prevenció hi vagin entre les 19.00 i les 20.00, la darrera hora de la jornada electoral.

Response: Hi han alguns criteris que et permeten no ser membre d'una mesa electoral, però no presentar-s'hi sense justificació comporta sancions.


Instruction: Analitza el següent text i resumeix-lo amb poques paraules.

Context:
Sempre és difícil arrencar una campanya amb les enquestes en contra.
Totes sense excepció.
Però els "comuns" saben que toca fer el cor fort i insuflar oxigen a la seva tropa si volen aspirar a una remuntada que almenys els permeti ser decisius.
L'escenari que dibuixa el CIS és precisament aquest: ni suma el bloc independentista ni suma el bloc del 155, amb la qual cosa seria Catalunya en Comú qui tindria capacitat per decantar una investidura.
Xavier Domènech s'ha aferrat a aquest pronòstic per donar el tret de sortida a la campanya des de l'Hospitalet de Llobregat reivindicant els "comuns" com els únics que tenen "la clau" per trencar els dos blocs del 21-D i "recosir" una Catalunya que considera trencada per l'eix nacional però també per les creixents desigualtats.
Trencar els dos blocs implica, a judici dels "comuns", acabar amb un procés que ha derivat en una polarització del país sense precedents enmig de la qual ells volen fer de frontissa.
"És el moment de dir-nos les veritats i de ser honestos i reconèixer que un cicle s'ha esgotat.
El procés s'ha acabat.
La política de blocs ens ha fet mal i no dona més de si", ha sentenciat l'alcaldessa de Barcelona, Ada Colau.
Els "comuns" aspiren, precisament, ha capitalitzar aquest "esgotament" del procés i la necessitat d'obrir un "nou cicle" en el qual, ha dit Colau, ningú ha de renunciar a les seves idees ni propostes, però sí canviar "el to de la política institucional" per propiciar un "apropament per avançar junts".
Els de Colau i Domènech s'han reivindicat com l'argamassa per aconseguir-ho.
No obvien les dificultats en un moment en què Catalunya està sent sotmesa a "molt estrès emocional" en un clima que es pot considerar de tot menys "normal" amb dirigents empresonats i l'autonomia suspesa.
"Amb la política de la crueltat i la venjança, hi ha persones que s'han quedat a la presó.
No sóc independentista i estic radicalment en contra de la DUI, però estic radicalment en contra de la presó preventiva.
No la volem per als independentistes ni la volem per a ningú", ha volgut deixar clar Colau davant d'aquells que acusen els "comuns" de ser "equidistants".
Això no treu, però, que els "comuns" considerin que cal obrir "una nova etapa" on es tinguin en compte els sentiments de tothom.
També el d'aquelles persones que no s'han sentit interpel·lades pel procés.
"Decisius" al nou Parlament
"Davant de tantes portes tancades...
Nosaltres tenim la clau en aquestes eleccions.
Ara ja tothom reconeix que serem decisius en el nou Parlament de Catalunya", ha sentenciat.
Quines són aquestes "portes tancades" a les quals fa referència?
La de poder accedir al món laboral, la de la igualtat entre homes i dones, la d'acabar amb la pobresa energètica.
"Tenim la clau que pot desbloquejar la situació, la clau que pot obrir un nou temps de solucions, la clau que pot tornar a posar la gent al centre, recosir Catalunya i avançar", ha subratllat Domènech tot alçant una clau davant les 250 persones que s'han aplegat a la Farga de l'Hospitalet.
El cap de llista dels "comuns" ja no és nou i ja sap de què va una campanya.
De ben segur que aquesta és per a ell la més difícil i hostil.
En un context de polarització sense precedents, els 11 diputats que va fer l'any 2015 Lluís Rabell al capdavant de Catalunya Sí que es Pot sense la implicació de Barcelona en Comú seria ara un mal resultat igualment pels "comuns", però almenys no haurien d'encaixar una derrota major.
De fet, els d'Ada Colau i Xavier Domènech no han participat fins ara en unes eleccions que no hagin tingut una victòria.
Van guanyar les municipals a Barcelona i les dues generals a Catalunya del 20-D i del 26-J.
La presència al Parlament és la seva gran assignatura pendent.
Domènech és conscient, però, que en l'actual context el seu projecte d'una Catalunya que prioritzi l'agenda social i que acabi teixit una relació confederal amb una Espanya plurinacional s'haurà de calendaritzar, com a mínim, a mig termini.
"Ens diuen que la polarització penalitza, però no ens deixarem intimidar.
No estem aquí per esgarrapar un grapat de vots sinó perquè creiem en allò que fem", ha argumentat Colau.
Aquest és un dels asos a la màniga que es mou entre bambolines i el motiu pel qual el seu equip el proclama com "el candidat Borgen".
Què vol dir exactament això?
Doncs que, fent un símil amb la famosa sèrie, per molt que no guanyi les eleccions consideren que té el perfil per ser, en un moment donat, el president de consens entre els dos blocs.

Response: Els comuns fan campanya amb les enquestes en contra, però consideren que tenen la clau per a decantar una investidura.


Instruction: Fes un breu resum dels punts principals discutits al text.

Context:
De Pegasus, l’eina d’intrusió en dispositius electrònics que ha estat en boca de tothom aquestes darreres hores, se’n va tenir notícia per primera vegada el 2016.
Uns investigadors de Lookout, una empresa de Califòrnia, i Citizen Lab, un laboratori tecnològic de Toronto, van descobrir llavors que un programari maliciós havia aprofitat escletxes en el sistema de protecció del programari d’Apple, iOS, per a espiar el telèfon mòbil de l’activista pro-drets humans dels Emirats Àrabs Units Ahmed Mansoor.
Tres anys més tard, WhatsApp i Facebook van acusar d’espionatge l’empresa israeliana que fabrica Pegasus, NSO Group Technologies.
Asseguraven que l’empresa havia espiat pel cap baix 1.400 usuaris del servei de missatgeria, entre els quals sobretot figures destacades de la societat civil, com ara activistes o periodistes, mitjançant el programa Pegasus.
Els autors de l’espionatge feien trucades que, encara que els usuaris no responguessin, infectaven el telèfon amb un error de seguretat de WhatsApp, i així n’obtenien missatges i informació privada.
Tot plegat va desembocar en una denúncia a un tribunal dels Estats Units que imputava a NSO un delicte contra la llei de frau i abús informàtic i d’interferir en la propietat de WhatsApp.
Aquest cas, que va passar a mans de la justícia l’hivern passat i ha restat encallat per causa de la pandèmia, podria significar un pas endavant en la lluita contra l’espionatge perpetrat per hackers privats, perquè l’acusació no demana tan sols de punir individualment els pirates informàtics que hi hagin participat, sinó condemnar també l’empresa per haver desenvolupat el programa de manera connivent, tot i que NSO sosté que el programa només s’empra per a investigar terroristes o grups criminals i càrtels de drogues, i assegura que investigarà si se n’ha fet cap mal ús.
No sembla que per a WhatsApp sigui fàcil: la víctima, formalment, no és pas l’empresa, sinó els usuaris, i això podria posar entrebancs al procés.
L’acusació pot adduir que NSO ha violat les condicions del servei, però no és clar que n’hi hagi prou.
Quant als problemes de seguretat de WhatsApp, segons la marca es resolgueren el maig del 2019, ben poc després de detectar-s’hi les intrusions amb Pegasus, i els usuaris podien acollir-se al nou sistema de seguretat tan sols actualitzant l’aplicació.
L’activista Mansoor, per exemple, no ha tingut tanta sort.
L’espionatge al seu telèfon va derivar en una detenció el març del 2017 que el va dur a la presó amb una sentència de deu anys i una multa d’un milió de dirhams, la moneda dels Emirats, acusat d’emprar les xarxes socials per a ‘publicar informació falsa i enganyosa’.
Experts de l’ONU n’han demanat l’alliberament.
Pegasus també s’ha fet servir contra polítics paquistanesos, activistes pro-drets humans, intel·lectuals i periodistes indis, i encara contra dissidents de Ruanda, alguns dels quals exiliats, i un periodista marroquí.
Una investigació periodística publicada pel diari britànic The Guardian i l’espanyol El País va revelar ahir que el president del Parlament de Catalunya, Roger Torrent, l’ex-conseller Ernest Maragall, l’ex-diputada de la CUP Anna Gabriel, ara exiliada, i l’activista de l’ANC Jordi Domingo, van ser espiats l’any passat, mitjançant els seus telèfons mòbils, amb Pegasus.
Com funciona, exactament?
El programa, anomenat ‘maliciós’, solament el poden comprar governs estatals o forces de seguretat.
Aprofitant vulnerabilitats en els sistemes de seguretat del telèfon, s’hi introdueix per espiar-ne tot el contingut.
Ho pot fer gràcies a una trucada que ni tan sols ha de ser resposta –de vegades ni s’arriba a rebre–, amb un enllaç enviat per SMS, amb un correu electrònic o amb mecanismes similars.
El més habitual és enviar a l’objectiu un missatge emmascarat per a persuadir-lo de confiar-hi i que cliqui a l’enllaç que li han enviat.
Una volta dins del dispositiu, Pegasus té capacitat no únicament d’accedir a l’aplicació mitjançant la qual s’activa, sinó també d’activar secretament el micròfon i la càmera del dispositiu, o d’accedir als arxius i a més aplicacions i xarxes socials.
Quan ha començat el procés d’espionatge, el servidor va enviant als clients el recull d’informació.
NSO Group cobra aproximadament 650.000 dòlars pel servei d’espionatge i 500.000 per la instal·lació.

Response: NSO Group Technologies és l'empresa que fabrica Pegasus, el programa d'espionatge del qual es va començar a parlar el 2016.


Instruction: Fes un breu resum dels punts principals discutits al text.

Context:
L'Audiència de Girona ha condemnat a penes d'entre 9 i 19 anys i mig de presó els tres integrants de la banda que es va dedicar a assaltar prostíbuls fent-se passar per policies.
Segons recull la sentència, al febrer del 2009 el grup va entrar a tres pisos de Blanes (Selva), Reus i Cambrils (Baix Camp).
A tot arreu, els tres processats -Eusebio Salleras, Ricardo Jesús Caballé i Jéssica Tomás- actuaven de la mateixa manera.
Es presentaven als prostíbuls, mostraven una placa falsa i atemorien les noies que hi exercien amb una pistola.
Després, les tancaven en una habitació i robaven tot allò que podien.
A Blanes, a més, Eusebio Salleras també va violar una de les noies.
Els fets que ara s'han sentenciat van tenir lloc el febrer del 2009.
Amb pocs dies de diferència (entre el 12 i el 18 d'aquell mes) la banda va arribar a assaltar tres pisos seguint el mateix 'modus operandi'.
El grup format per Salleras, Caballé i Tomás actuava amb un pla preconcebut: tots tres es feien passar per policies de la unitat d'estrangeria, picaven a la porta dels domicilis i, un cop dins, atemorien les noies i s'enduien tot el que podien.
Per donar més versemblança a la paròdia, els processats solien dir a les noies que havien de fer un registre al pis.
Les tancaven en una habitació i, un cop s'havien desfet d'elles, campaven lliurement per la resta del pis arreplegant tots els objectes de valor.
Si les noies es resistien, les lligaven amb brides i les amenaçaven amb una pistola.
Segons recull la sentència, el primer pis que la banda va assaltar es trobava al carrer General Prim de Reus.
El 12 de febrer al migdia, els tres integrants van entrar al domicili ensenyant les falses plaques.
D'allà, se'n van endur un botí format per sis telèfons mòbils, un telèfon sense fils i 55 euros que la víctima guardava a la bossa de mà.
L'endemà, el grup va tornar a actuar, aquest cop en un prostíbul situat al carrer Escultor Juli Antoni de Reus.
Aquí, els processats es van fer passar per agents d'un dispositiu antidroga i van robar sis telèfons mòbils i un ordinador portàtil.
Agressió sexual a Blanes
Segons recull la sentència, el darrer dels assalts va tenir lloc el 18 de febrer en un pis de l'avinguda Joan Carles I de Blanes.
Després, se les van endur a dues habitacions per separat.
Va ser allà on Eusebio Salleras, que vigilava una de les víctimes, la va fer despullar, li va obligar a fer-li una fel·lació i després la va penetrar.
En aquest pis, a més, va ser on la banda va aconseguir el botí més substanciós: dues càmeres de fotos digitals, un televisor de pantalla plana, un ordinador, tres ampolles de perfum, 640 euros en efectiu i joies (arracades, cadenes d'or i polseres).
El tribunal sí que té clar, però, que al darrere dels assalts a Blanes, Reus i Cambrils hi havia la mà del grup.
Sobretot, basant-se en les declaracions que les víctimes van fer al judici, on van identificar Salleras, Caballé i Tomás com els autors dels robatoris.
La sentència condemna els tres processats pels delictes d'usurpació de funcions públiques, robatori amb violència i faltes de lesions.
A Salleras, a més, el tribunal també el condemna per un delicte d'agressió sexual i li prohibeix acostar-se a menys de 500 metres de la víctima durant deu anys.
En total, a Eusebio Salleras se'l condemna a 19 anys, sis mesos i quatre dies de presó per tot aquest reguitzell de delictes; a Jéssica Tomás, a 12 anys, sis mesos i quatre dies, i a Ricardo Jesús Caballé, a nou anys i tres dies de presó.
En matèria de responsabilitat civil, el tribunal imposa als processats el pagament d'una indemnització global de 6.467,14 euros (que és el valor dels objectes robats que no s'han pogut recuperar i de les seqüeles que pateixen les noies arran dels assalts).
La sentència de la Secció Tercera de l'Audiència de Girona, de la qual ha estat ponent el magistrat Ildefons Carol, no és ferma.
En un termini de cinc dies, les parts poden presentar-hi recurs davant del Tribunal Suprem.

Response: Condemnats a presó els tres integrants d'una banda que es feien passar per policies per a robar a prostíbuls.


Instruction: Fes un breu resum dels punts principals discutits al text.

Context:
Les comarques de muntanya de la Catalunya Central encaren un pont de la Puríssima amb unes previsions d'ocupació un pèl superiors a les de l'any passat.
És el cas del Berguedà, on les cases rurals d'aquest territori preveuen una ocupació del 90% durant els primers dies de pont i del 100% durant el cap de setmana.
El motiu, segons ha explicat a l'ACN el president de l'Associació d'Agroturisme del Berguedà, Jordi Pellicer, és que enguany els festius s'escauen millor, amb un dimecres i un divendres no laborables.
Pellicer ha assegurat que ni el procés polític que viu el país, ni tampoc la crida perquè la gent vagi a Brussel·les a donar suport al govern destituït estan tenint conseqüències negatives sobre l'ocupació.
D'altra banda, com ja és habitual en aquestes dates, Osona també esdevé destí turístic pel Mercat Medieval de Vic i la Fira de l'Avet d'Espinelves, que solen atraure entre 80 i 100.000 persones a la comarca i que, conseqüentment, acaben revertint en uns bons nivells d'ocupació a les cases i hotels.
El client majoritari dels hotels de la Catalunya Central és l'empresari i, per aquest motiu, l'ocupació sol ser baixa en dies festius com els del pont de la Puríssima.
Tanmateix, pel sector turístic rural, aquest pont de desembre és dels més forts de l'any i, després d'una caiguda en l'ocupació de l'any passat, enguany es torna a recuperar la tendència amb unes previsions d'ocupació que volten el 100%.
És el cas del Berguedà, on el turisme rural assegura que ni el procés polític que viu el país, ni tampoc la crida de l'ANC i Òmnium perquè la gent viatgi a Brussel·les a donar suport al govern destituït estan tenint conseqüències negatives sobre el turisme.
De fet, el president de l'Associació d'Agroturisme del Berguedà, Jordi Pellicer, ha assegurat que, ni la manca d'un dels reclams més turístics durant la tardor al Berguedà, els bolets, està tenint conseqüències negatives.
Pellicer ha assegurat que, a les portes de les festes de Nadal, les previsions són "extraordinàries" i, a hores d'ara, ja no hi ha cap casa gran de turisme rural lliure per als dies de cap d'any.
Port del Comte, a mig gas
L'estació d'esquí solsonina del Port del Comte obrirà portes aquest dissabte amb les instal·lacions a mig gas.
De moment, la falta de neu fa que el complex només pugui obrir la zona de debutants, trineus i tobogans, a diferència de l'any passat, quan una nevada inesperada va permetre obrir el 100% de pistes de l'estació.
El seu director, Albert Estella, confia que el fred d'aquests darrers dies els permeti obrir alguna pista.
Pràcticament ple total a Montserrat
A Montserrat, una de les zones turístiques per excel·lència del Bages i de la Catalunya Central, la previsió d'ocupació se situa a l'Hotel Abat Cisneros i a les Cel·les Abat Marcet al 95% entre el dimecres 6 de desembre i el dissabte 9, una xifra superior a la de la tendència dels darrers anys, quan l'ocupació ha estat d'entre el 50 i el 65%.
El Mercat Medieval de Vic i la Fira de l'Avet, cites anuals rellevants pel sector hoteler d'Osona
Dimecres 6 de desembre es dona el tret de sortida al Mercat Medieval de Vic, que s'allargarà fins diumenge 10, i coincideix també amb la 37a edició de la Fira de l'Avet d'Espinelves, que també s'allargarà fins el dia 10.
Tot i que la d'Espinelves és molt més antiga, des de fa anys les dues fires s'han convertit en un reclam turístic molt rellevant per les dues poblacions però també per la comarca.
L'assistència aquests dies al Mercat Medieval es preveu que se situï als 100.000 visitants, mentre que la Fira de l'Avet al petit municipi d'Espinelves sol acollir entre les 60.000 i les 80.000 persones.
Conseqüentment, aquestes xifres acaben revertint en uns bons nivells d'ocupació a les cases i hotels de la comarca.
És el cas, per exemple, de l'allotjament al Seminari de Vic que, pels dies del Pont de la Puríssima, ja tenen ocupades el 95% de les places.

Response: S'esperen millors nivells d'ocupació que l'any passat a les comarques de muntanya de la Catalunya Central per la Puríssima.


Instruction: Fes un breu resum dels punts principals discutits al text.

Context:
L'Audiència de Girona ha jutjat aquest dimarts un veí de Sant Joan de les Abadesses (Ripollès) que s'enfronta a 23 anys i mig de presó per violar una nena de 14 anys.
Segons la Fiscalia, el processat i la víctima van començar a parlar a finals el 2016 a través d'Instagram i van quedar per primer cop el febrer del 2017.
Aleshores, van mantenir relacions sexuals voluntàries, tot i que legalment la víctima no podia donar consentiment per tenir menys de 16 anys.
Van tornar a quedar l'agost del mateix any quan, segons la víctima, l'acusat la va violar.
La defensa esgrimeix que l'acusat no és responsable penalment perquè té "un nivell de desenvolupament o maduresa" semblant a la menor.
En el moment dels fets, ell tenia 21 anys.
Segons informa el TSJC, la Fiscalia l'acusa d'un delicte d'abús sexual a menor de 16 anys amb penetració i d'un delicte d'agressió sexual a menor de 16 anys amb penetració i demana una pena de 23 anys i mig de presó.
En concepte de responsabilitat civil, vol que indemnitzi la víctima amb 30.000 euros.
Tant l'acusat com la víctima han explicat al judici que es coneixien de vista de Camprodon i perquè la germana de la noia havia coincidit amb el processat a l'institut.
No va ser fins a finals del 2016 que van començar a parlar per missatge a través d'Instagram i, una mica més tard, per Whatsapp.
Tots dos han relatat que cap al mes de febrer o març del 2017 van quedar per primer cop.
El processat la va anar a recollir amb cotxe i van anar fins a una zona boscosa de Camprodon on van mantenir relacions sexuals.
L'acusat ha assegurat que aleshores no sabia que la menor tenia 14 anys i que, per l'aparença, creia que en tenia "16 o 17".
La víctima, en canvi, ha assegurat que li havia dit la seva edat i que ell era conscient que en tenia 14.
Aquest és un dels aspectes clau del judici perquè, segons el Codi Penal, l'edat mínima per donar el consentiment en una relació sexual són els 16 anys.
Després d'aquesta primera trobada, tots dos han coincidit que van estar un temps sense xerrar.
Segons l'acusat, perquè va descobrir l'edat de la menor, segons la víctima perquè "simplement van perdre relació".
Van reprendre la comunicació uns mesos després i van quedar per tornar-se a veure la nit del 20 al 21 d'agost.
El processat va anar a buscar la menor a casa de la seva germana i la va portar fins al seu domicili de Sant Joan de les Abadesses.
I aquí és on les versions són completament oposades.
L'acusat diu que van tornar a tenir relacions sexuals consentides però la menor assegura que la va violar.
"Li vaig dir que no, que parés, però no ho va fer", ha explicat.
Després de la presumpta agressió sexual, el processat la va dur a casa.
La víctima ha explicat que va estar uns dies sense atrevir-se el que havia passat per "por" i per "vergonya".
Finalment, ho va explicar a uns familiars, que ho van posar en coneixement dels seus pares i van interposar una denúncia als Mossos d'Esquadra el 4 de setembre.
La defensa, que demana l'absolució del processat, al·lega que en les primeres relacions sexuals el processat no sabia que la víctima era menor de 16 anys i, tant pel suposat abús com per l'agressió sexual, esgrimeix l'article 183 que recull que, si hi ha "consentiment lliure", no hi ha responsabilitat penal si "l'autor és una persona propera a la menor en edat i el seu grau de desenvolupament o maduresa" és similar.
Es tracta del punt que va fer servir la defensa del cas Arandina.
La fiscal, al seu informe, ha subratllat que hi havia més de sis anys de diferència entre víctima i acusat i ha descartat que fos possible que tinguessin un nivell de maduresa semblant amb edats tan dispars.
També ha remarcat que el processat sabia l'edat de la menor perquè, precisament, coneixia la seva germana i sabia quants anys tenia.
El judici, que s'ha fet a la secció quarta de l'Audiència de Girona, ha quedat vist per a sentència.

Response: Vist per a sentència el judici contra un home de 21 anys que pressumptament va violar una noia de 14.


Instruction: Fes un breu resum dels punts principals discutits al text.

Context:
Més de 9.000 persones s'han concentrat aquest divendres al vespre davant la subdelegació del govern espanyol a Girona per protestar contra l'empresonament de Jordi Turull, Josep Rull, Raül Romeva, Carme Forcadell i Dolors Bassa.
Els manifestants han fet una crida a la "vaga general" i a engegar "la primavera catalana".
"Que cadascú de nosaltres digui ben alt i ben clar que estem farts d'aguantar aquest estat espanyol opressor, no ho acceptarem ni un dia més i farem que treguin les seves grapes de les nostres institucions i de les persones que estimem.
Els farem fora", ha dit l'alcaldessa de la ciutat, Marta Madrenas.
"Llarena, tremola, el poble no perdona" o "ni oblit ni perdó" han estat algunes de les proclames que han cridat.
L'eurodiputat Josep Maria Terricabras ha instat a deixar enrere la revolució dels somriures per fer accions que "facin mal a l'adversari".
Girona ha tornat a respondre massivament.
Més de 9.000 persones han respost a la crida de les entitats sobiranistes i han sortit al carrer per rebutjar l'empresonament de Turull, Forcadell, Rull, Romeva i Bassa.
Visiblement indignats, els manifestants han fet reiterades crides a la "vaga general" i a engegar mobilitzacions "fins que els presos i els exiliats puguin tornar a casa".
Els portaveus de l'ANC i Òmnium, Àdam Bertran i Sergi Font, han denunciat un "nou atac" de la justícia espanyola contra l'independentisme i contra els polítics catalans "que l'únic que han fet és complir un mandat democràtic".
"Amagat rere un jutge que inventa acusacions, l'Estat ha tornat a demostrar que és un covard", ha afirmat Font.
Per això, insten la ciutadania a mobilitzar-se i a superar "la revolució dels somriures" per deixar pas "a la revolució dels emprenyats, dels ultratjats", ha afirmat Bertran.
"Arriba el moment d'alçar-se", ha afegit.
L'alcaldessa de Girona, Marta Madrenas, visiblement emocionada i indignada ha recordat que dijous, després del ple, va poder abraçar "sis patriotes, bones persones i honestes que l'estat espanyol ha agafat com a ostatges de forma inhumana i cruel".
Parlava dels cinc empresonats i de Marta Rovira, que ha decidit marxar a l'exili.
"Que cadascú de nosaltres digui en alt i ben fort que estem farts d'aguantar aquest estat espanyol opressor, no ho acceptarem ni un dia més i farem tot el possible per treure les seves grapes de les nostres institucions i de la gent que estimem", ha afirmat Madrenas que ha afegit: "Els farem fora".
Les persones concentrades han respost clamant "fora les forces d'ocupació".
Madrenas també ha reivindicat que el poble català està "unit".
"Som un poble unit, dempeus, valent, i que no ens aturaran, ens poden anar empresonant un rere l'altre però no ens aturarem, ja n'hi ha prou", ha dit.
L'alcaldessa ha acusat l'estat espanyol d'actuar amb "crueltat" i "de forma totalment il·legal".
L'eurodiputat d'ERC, Josep Maria Terricabras, ha ressaltat que ha arribat el moment d'impulsar accions que "facin mal a l'adversari" i a engegar "la carretera catalana".
"No podem anar de tan bona fe com fins ara, que l'altre t'escup a la cara, si li vas somrient no ets bona persona, ets idiota", ha exposat.
El poble no perdona
Els manifestants han cridat múltiples proclames, entre elles "Llarena, tremola, el poble no perdona" que més endavant han substituït per "Millo, tremola, el poble no perdona".
"Ni oblit ni perdó", "no hi som tots, falten els presos", "llibertat presos polítics", "som el poble, tenim el poder", "Revolució", "lluitarem" o "és dictadura" han estat la resta de consignes que han corejat.
Un cop dissolta la concentració, una dotzena de manifestants no han marxat de davant la subdelegació i han començat a increpar els Mossos d'Esquadra.
Han triat ous, petard i algun pot de fum contra l'edifici i en algun moment han mogut les tanques que hi havia entre el cordó policial i els concentrats.
La tensió no ha anat a més.

Response: Concentració de més de 9.000 persones a Girona contra l'empresonament de Turull, Rull, Romeva, Forcadell i Bassa.


Instruction: Fes un breu resum dels punts principals discutits al text següent.

Context:
Els Mossos d'Esquadra han desarticulat una organització que tenia capacitat de produir 6 MEUR en marihuana per any i funcionava com un càrtel.
Els agents van detenir el passat divendres 27 persones, de les quals 9 han ingressat a presó, i van desmantellar 16 plantacions interiors actives i 8 inactives.
Entre els detinguts hi ha els caps del grup.
Els Mossos també van intervenir dos magatzems amb material per al cultiu.
En total es van fer 42 entrades, on es van localitzar 230.000 euros, 18 vehicles valorats en 500.000 euros, diverses armes prohibides i material divers per a les plantacions amb un valor d'1,5 MEUR.
64 tècnics d'Endesa van constatar que l'organització hauria defraudat l'energia equivalent al consum de 686 habitatges.
Les entrades es van fer en les localitats de Terrassa, Sabadell, Castellar del Vallès, Matadepera, Sant Quirze del Vallès, Rubí, Cercs, Gironella, Casserres, Artés, El Terròs, Sant Salvador de Guardiola, Monistrol de Calders, Roda de Berà i la Bisbal del Penedès.
La investigació va començar a finals del 2019, quan es va detectar l'existència d'una organització criminal dedicada al cultiu i tràfic intensiu de marihuana anomenada Clan Egara.
Funcionava com un càrtel on cadascun dels seus caps disposava de les seves plantacions, tot i que es donaven suport logístic i s'intercanviaven treballadors amb la finalitat de maximitzar-ne els rendiments.
Per justificar davant l'Agència Tributària que obtenien ingressos provinents d'activitats legals, es donaven d'alta a la Seguretat Social amb contractes entre els seus membres i pagant-se part dels deutes que tenien a través de les nòmines.
La marihuana es cultivava en cases llogades o adquirides pels integrants del Clan Egara.
Posteriorment l'entregaven a d'altres membres que la venien a compradors majoritàriament estrangers o a associacions cannàbiques que ja els pertanyien.
Blanqueig de capitals
Els caps de l'organització disposaven de diverses immobiliàries i empreses de construcció amb l'objectiu de blanquejar els quantiosos ingressos que tenien.
Les utilitzaven per emetre factures falses i per comprar immobles que utilitzaven per llogar a testaferros i després posar en marxa les plantacions.
Els rols i jerarquies de l'organització estaven perfectament definits: alguns dels seus membres es dedicaven a cultivar els esqueixos de les plantes de marihuana, uns altres s'encarregaven de muntar les instal·lacions elèctriques i de punxar la llum dels comptadors, una part cuidava de les plantacions i, finalment, la resta s'ocupava de les vendes.
Durant la investigació s'han pogut intervenir diverses entregues de marihuana i esqueixos que han permès acreditar el delicte de cultiu i tràfic de drogues, i una vegada es van localitzar totes les plantacions que tenien es va muntar l'operatiu per al 26 de juny.
Hi van participar més de 150 agents d'intervenció, 130 d'investigació i 64 inspectors i tècnics d'Endesa.
Aquesta és l'operació en què ha participat més personal d'Endesa donada la quantitat de plantacions interiors que explotava l'organització, amb el frau elèctric que això suposa.
En les 42 inspeccions, en 24 s'ha detectat defraudació del fluid elèctric, amb un consum equivalent al d'una població de 686 habitatges.
A banda de la manipulació de comptadors, la proliferació d'aquesta tipologia de plantació interior de marihuana comporta riscos evidents per a les instal·lacions elèctriques a causa de les sobrecàrregues i de la possibilitat de curtcircuits.
Aquesta circumstància posa en perill els veïns dels edificis i zones properes.
Un habitatge utilitzat com a plantació interior de marihuana consumeix l'equivalent a 20 immobles.
La investigació ha estat dirigida per la titular del jutjat d'instrucció número 4 de Terrassa.
L'organització ha estat desarticulada completament i s'han intervingut el seus béns mobles i immobles, diners i s'ha destruït tot el material necessari per posar en funcionament i mantenir les plantacions.
Nou dels 27 detinguts en l'operació ja han ingressat a presó, mentre que la resta han quedat en llibertat amb càrrecs.

Response: Detingudes 27 persones en una operació policial que va desmantellar una organització de producció i venda de marihuana.


Instruction: Fes un breu resum dels punts principals discutits al text següent.

Context:
El major dels Mossos d'Esquadra, Josep Lluís Trapero, i els presidents de l'ANC, Jordi Sànchez, i d'Òmnium, Jordi Cuixart, ja són a l'Audiència Nacional on la jutgessa Carmen Lamela els ha citat a declarar com a investigats per un delicte de sedició per les manifestacions del passat 20 i 21 de setembre a Barcelona.
Tots tres han vingut per separat.
El primer en arribar ha estat Trapero, vestit d'uniforme i acompanyat d'altres comandaments.
Ho ha fet a dos quarts de nou i pocs minuts després ha arribat Sànchez.
L'últim en entrar a l'Audiència Nacional ha estat Cuixart.
Un grup de diputats i senadors d'ERC, PDeCAT, En Comú Podem, PNV i Bildu han anat fins a l'Audiència Nacional per saludar i acompanyar els investigats però un cordó policial i unes tanques els han impedit acostar-se al·legant motius de seguretat.
Tots han criticat el tracte que se'ls ha donat i han assegurat que la mesura era "inaudita".
Cuixart i Sànchez han agraït amb les mans amunt i saludant els aplaudiments que els han fet des de la distància.
La intendent Teresa Laplana, també citada, declararà per videoconferència perquè, per motius de salut, no ha viatjat a Madrid.
A les portes de l'Audiència Nacional s'hi ha concentrat un grup de diputats i representants de PDeCAT, ERC, En Comú Podem, Bildu i PNB, així com representants de l'Associació Catalana de Municipis i l'Associació de Municipis per la Independència.
Agents del Cos Nacional de Policia els ha impedit accedir a les immediacions de l'Audiència o a la zona on es trobaven la premsa –com sí que fa habitualment amb altres persones que es concentren- i ha format un cordó policial per barrar-los el pas.
En declaracions als periodistes, el portaveu del PDeCAT al Congrés, Carles Campuzano, ha criticat durament que la seguretat de l'Audiència Nacional no hagi permès als diputats acompanyar Cuixart i Sánchez fins la porta.
"Els diputats tenim drets que ens emparen i se'ns han conculcat", ha dit.
Campuzano ha assegurat que els fets del dia 20 a Barcelona "en cap cas poden ser considerats delicte" i l'acusació de sedició és una expressió de la "manera equivocada, autoritària i repressiva" com l'Estat està responent a la societat catalana.
La diputada d'ERC Teresa Jordà ha lamentat que agents dels Cos de Policia Nacional hagin impedit als diputats saludar Sánchez i Cuixart i ha recordat que tots dos han liderat durant anys "les manifestacions més pacífiques i cíviques que hi ha hagut a Europa al Segle XXI".
També ha parlat el diputat d'En Comú Podem Marcelo Expósito, que ha qualificat de "disbarat polític il·limitat" que es faci comparèixer Trapero, Sánchez, Cuixart i Laplana per "sedició", fet que demostra, ha dit, "el grau d'enconament que ha assolit un conflicte del que és principalment responsable el PP".
El senador de Bildu Jon Iñarritu també ha expressat el seu "suport" a les protestes "cíviques i democràtiques" a Catalunya.
"Creiem que no és casualitat que siguin cridats a declarar a aquesta Audiència Nacional que és hereva del Tribunal d'Ordre Públic franquista", ha dit.
El president de l'Associació Catalana de Municipis, Miquel Buch, també ha criticat "el relat que està construint l'Estat espanyol".
"Si ens coneguessin una mica sabrien que nosaltres no busquem cap problema i cap baralla", sinó "acompanyar a dos companys d'aquest procés de democràcia i independència".
El vicepresident de l'AMI, Andreu Francisco, ha defensat l'actuació de Sánchez i Cuixart, que "van fer una crida en un moment donat a que la gent marxés d'allà", i ha acusat el govern espanyol d'utilitzar la Justícia "per reprimir un moviment pacífic i democràtic".
També dos representants de l'entitat Madrileños por el derecho a decidir, Elena Martínez i Jaime Pastor, han assistit a la porta de l'Audiència Nacional per condemnar la "repressió" del "govern corrupte del PP", i ha demanat un procés constituent al conjunt de l'Estat que "permeti avançar contra el règim del 78".

Response: Citats per la jutgessa Lamela, arriben a l'Audiència Nacional Trapero, Sànchez i Cuixart per a declarar per un delicte de sedició.


Instruction: Fes un breu resum dels punts principals discutits al text següent.

Context:
Aquest cap de setmana es compliran 32 edicions del cicle de representacions del Misteri de la Selva, a la Selva del Camp.
Tota "una fita aconseguida", com ha puntat Núria Cavallé, responsable de comunicació del Misteri, després que l'any 1980, un grup de selvatans posés en marxa un dels projectes més importants del municipi amb la primera representació d'aquesta obra única a Catalunya.
32 anys després, uns 200 veïns participen voluntàriament, com a col·laboradors, organitzadors i actors aficionats en aquestes representacions.
Segons ha apuntat Cavallé, el Misteri s'ha convertit en "la tradició que ens identifica més.
És un punt de trobada i un element de cohesió social que ens ajuda a fer pinya".
és que la Selva del Camp reivindica la importància d'aquest drama sacre i la seva representació, i lluita perquè es reconegui com un dels esdeveniments culturals de primer ordre a Catalunya.
El text data del segle XIV, és anònim, i destaca pel seu refinat lèxic trobadoresc i pels cants a viva veu.
La seva singularitat rau en la seva antiguitat, és el drama assumpcionista més antic que es conserva sencer i es representa en una llengua romànica, el català.
Com ha explicat Cavallé, l'escenari és totalment horitzontal, sense tramoia aèria, dos aspectes que el diferencien del Misteri d'Elx, que és "més evolucionat en aquest sentit".
Altres trets característics són l'aparició dels dimonis, l'humor o la mescla de músiques.
"Els dimonis apareixen amb la funció de desdramatitzar l'argument, -la mort de Maria-, i aportar notes còmiques", ha detallat Cavallé, com també fan els personatges dels jueus.
El simbolisme entre el bé i el mal i les lliçons catequistes són constants.
L'espai escènic es divideix entre l'est, el paradís i el cel, per on surt el sol, i l'oest, on es pon l'astre i on es vol representar la mort i l'infern.
I amb la música, "només canten els bons de la pel·lícula", ha suavitzat la responsable del Misteri.
Els cants a viva veu són només per a Jesús, Maria o els Sants.
No canten ni dimonis ni jueus.
Són cants gregorians i pertanyents a la polifonia dels segles XIII i XIV que, també amb vocació alliçonadora, es barrejaven amb cants populars, que la gent coneixia, amb l'objectiu d'adoctrinar-los i implicar-los en el missatge de la representació.
Reconeixement
El Misteri de la Selva ha arrelat i ha aconseguit reconeixements com el Premi Nacional de Cultura Popular a la millor iniciativa artística popular ex-aequo l'any 1994.
Tot i això, espera ara ser catalogat dins el patrimoni festiu de Catalunya.
"Serà una manera d'oficialitzar aquesta tradició i potser la via per donar-nos a conèixer una mica més", ha dit Cavallé.
I és que l'objectiu que persegueixen els selvatans és aconseguir el reconeixement que tenen altres representacions del cicle de teatre tradicional i popular català com les passions de la Quaresma.
"És un espectacle que val la pena, que desperta els sentits i que s'ha de sentir", ha remarcat Núria Cavallé.
Una oferta, assegura, diferent per aquestes dates de ple agost i que no deixa indiferent.
La prova són els més de 600 espectadors que repeteixen cada any.
Un text únic
La Representació de l'Assumpció de Madona Santa Maria es conserva en un únic manuscrit de finals del segle XIV a l'Arxiu Històric Arxidiocesà de Tarragona.
És anterior al misteri de València, del primer terç del segle XV i també és anterior al misteri d'Elx, que data de la primera meitat del segle XVII, tot i que alguns elements de la llengua en què està escrit apunten igualment al segle XV.
La Representació va ser descoberta per mossèn Joan Pié i Faydella, historiador de la vila de la Selva, escrita en una petita llibreta de caràcter miscel·lani on com a escrts més antics hi ha una llista de censals pagats a la Senyoria de Prades i Mont-ral a mitjan segle XIV.
Tot i que se'n desconeix l'autoria, es creu que la seva redacció ha d'estar vinculada a la ciutat de Tarragona.
En primer lloc per les referències a la croada musulmana a la ciutat, la referència a l'església medieval de Santa Maria del Miracle, que estava dins de l'amfiteatre romà de Tarragona, i per la petició al rei que es va fer l'any 1.388 des de l'Arxiu de la Corona d'Aragó per representar el Misteri a la Plaça de la Font de Tarragona.

Response: S'arriben a 32 representacions del Misteri de la Selva, una obra única a Catalunya que lluita per a tenir més reconeixement.


Instruction: Fes un breu resum dels punts principals discutits al text següent.

Context:
El conseller d'Educació, Josep Bargalló, ha confirmat aquest dimarts que els contractes del personal que reforçarà el cos docent el curs vinent seran de setembre a agost.
Bargalló ho ha dit a Catalunya Ràdio, tot i que ha subratllat que els serrells es negocien amb els sindicats i ha esperat que dilluns es pugui fer l'anunci definitiu.
També ha recordat que el vicepresident del Govern, Pere Aragonès, va parlar de més de 5.000 professionals nous, i que el president, Quim Torra, va situar la xifra entre 6.000 i 10.000.
El conseller ha assegurat que “cap dels dos s'equivoca”.
També ha dit que no està previst que el professorat faci assignatures de les quals no és especialista, tot i que ha afegit que cada centre ho pot decidir.
Bargalló ha admès que si ara hi tornés a haver una situació com la del març passat no es tancarien les escoles “d'avui per demà”, sinó que ho faria amb algun dia de previsió per permetre una certa preparació dels alumnes, o una certa planificació de les possibilitats de cada família d'accedir a l'educació a distància.
En aquest sentit ha recordat que Educació va repartir 32.000 equips informàtics a famílies que ho necessitaven, i que els ajuntaments en van distribuir 20.000 més, però tot i això ha explicat que hi ha hagut casuístiques que han estat molt difícils de resoldre.
El conseller ha posat a l'altre cantó de la balança, en canvi, la decisió de repartir 150.000 targetes moneder per a les famílies amb beca menjador, que s'ha comprovat que “en un 99,9% dels casos, i trencant els tòpics” s'han utilitzat veritablement per comprar menjar.
La segona família
La figura estrella del curs vinent serà el grup estable, de ràtios d'entre 25 i 30 alumnes en funció del nivell educatiu, i que Bargalló ha definit com “la segona família de l'alumne”.
Es tracta d'uns grups que, segons ha dit el conseller, impliquen menys personal docent -la idea és limitar les possibilitats de transmissió a partir de conjunts d'alumnat i professorat tancats i amb poc contacte amb altres grups- però “més perfils professionals”, com ara personal de l'àmbit social o sanitari.
Els sindicats de professorat i les associacions de famílies han advertit que les casuístiques són nombroses, i que limitar els possibles contagis pot ser molt difícil.
Segons Bargalló, però, les casuístiques es poden limitar a que cada alumne tindrà “tres o quatre grups estables”, per exemple el de la família, el del transport escolar, el de l'escola i el del club esportiu on faci activitats extraescolars.
“En cas de contagi sabrem d'on tibar del fil”, ha assegurat.
A més ha indicat que aquest any no hi haurà “sobreexcés de ràtios” i que dins dels grups estables de l'escola hi haurà uns mestres que aniran primordialment amb el grup i uns altres que seran especialistes que hi aniran de tant en tant “amb mascareta i sense contacte físic”.
També ha confirmat que en virtut d'un conveni amb el Departament de Salut, els centres tindran personal d'infermeria i que els costos derivats de l'aplicació de les mesures sanitàries serà assumit pel Departament d'Educació.
El Departament d'Educació treballa en aquest pla després que el de Salut indiqués que era més adient que no pas buscar més espais per reduir les ràtios, però Bargalló ha explicat que l'equip que comana en té previstos dos més en funció dels escenaris que calgui assumir.
Si pel que sigui, al setembre calen més espais, “els tenim localitzats”, ha assegurat.
El tercer pla serien noves onades de confinaments.
Si fos un confinament total encara no s'està a punt per garantir que tot l'alumnat disposa d'equips per fer educació a distància, però si són confinaments parcials, sí.
Tornar a les aules
El curs no ha de començar fins al 14 de setembre?
El calendari escolar, al punt de mira
Professors i pedagogs reflexionen a NacióDigital sobre com haurà de ser l'escola de cara a un curs "complex" que necessitarà de més espais i la implicació de nous actors
Tornar a les aules
GUIA Com serà el desconfinament de les escoles? 10 preguntes amb resposta
El Departament d'Educació ha detallat com i quan podran reobrir els centres, i ha esbossat les línies mestres del nou curs
Tornar a les aules
MAPA Menys alumnes i més distància: així reobren les escoles a Europa
Aquestes són les receptes de Dinamarca, Alemanya, França o Portugal, entre d'altres, que ja han començat a permetre el retorn a les aules
Tornar a les aules
«Tornar a les aules»: un especial de NacióDigital
Tota la informació de l'incert retorn a l'escola aquest curs i el vinent

Response: Josep Bargalló, conseller d'Educació, admet que si la situació del març es tornés a repetir, actuaria amb més previsió.


Instruction: Fes un breu resum dels punts principals discutits al text següent.

Context:
És nascuda a Olot i a vint-i-tres anys, el 1992, va decidir de fer les maletes i marxar als EUA, concretament a San Francisco, a la costa oest.
Hem parlat amb ella entre les moltes trucades que li fan després de rebre del guardó.
Navarro triomfa en el món de la tecnologia des del seu epicentre, que és Silicon Valley, però ella no és una persona, com en diríem, de números.
“Ahir algú m’ho demanava: ‘Però tu no ets de lletres?’
Sí, i què?
Els productes tecnològics requereixen que s’expliquin arreu del món per a poder funcionar.”
Va estudiar filologia germànica i quan treballava a British Airways li va sorgir l’oportunitat de passar un any a San Francisco.
Era jove i no s’ho va pensar, i d’allà ja no ha marxat.
“Al cap de poc vaig obrir una empresa.
Era una empresa que cercava la manera d’entrar productes a uns altres països.”
Es tractava de productes tecnològics i de com adaptar-los lingüísticament a cada país i continent: “Jo venia del món de les llengües i sabia que els productes tècnics, per tal que es puguin presentar en els altres idiomes, cal canviar-los el codi i fer una reenginyeria del producte.
Si no, no poden entrar-hi perquè hi ha molts problemes d’encriptació i de seguretat.
I això és el que vaig començar a aprendre”, explica Anna Navarro, que a mitjans dels anys noranta va observar que tot allò que tenia a veure amb la tecnologia encara tenia molt de camp per a córrer.
No gaire més tard la va contactar Cisco, una de les empreses pioneres en telecomunicacions.
Allà es va especialitzar en la dinàmica de la globalització tecnològica adaptant els seus productes perquè poguessin funcionar a tots cinc continents.
Durant anys s’ha convertit en una especialista d’aquesta part de l’enginyeria que ella mateixa defineix com a “poc sexi”: “Per explicar-ho d’una manera que s’entengui, treballem perquè un iPhone pugui funcionar a Catalunya.
És a dir, el preparem tecnològicament perquè les paraules estiguin en català, que el sistema operatiu treballi amb les xarxes catalanes, que no hi hagi problemes de seguretat.
Nosaltres fem que el sistema i el codi del producte puguin funcionar arreu del món.”
El guardó de dona més influent del món tecnològic no és el primer que rep, tot i que reconeix que ha tingut més ressò perquè el factor de la dona “agrada molt”.
“No m’agrada fanfarronejar, tot i que des del 2014 cada any em donen un o dos premis.
Però no m’agrada explicar-ho.
Sobretot són per haver participat en el desenvolupament de sistemes i codis tecnològics dins el meu camp de treball.”
També ressalta el paper femení a les grans corporacions i com les dones tenen una gran capacitat “per a empatitzar i cercar compromisos”.
Navarro, que lidera un equip de gairebé dos-cents treballadors, respon així: “Sí, som diferents, però és igual, les dues coses van bé.
Mira, jo treballo amb homes que són molt agressius i he hagut d’aprendre que si em diuen que no i que això no es farà així, m’és igual.
M’ho penso, i l’endemà els dic que això sí que es farà així.
Has d’empatitzar i ser pacient.
I si et diuen que no, doncs has de persistir i insistir.
I saber comunicar.
Però això ho aprens amb els anys i l’experiència.”
Ella coneix bé el paper de les dones en un món tecnològic dominat per homes, i també l’estudia des de l’ONG Women in Technology.
Navarro diu que “no és molt de contraposar els dos sexes”, però creu que les dones que han arribat a altes posicions han requerit “una paciència bestial, especialment les que vénen de fora i han hagut de passar per davant dels homes i dels americans”.
A tot això, cal afegir-hi la conciliació familiar en un món extremadament competitiu: “I si ets dona has de competir encara més i posar-hi més hores.
Jo he hagut de criar els fills, i a les cinc o les sis del vespre els havia de fer el sopar, ajudar-los a fer els deures… I no saps per què sempre van a la mare”, recorda somrient.
Ara els fills van a la universitat i diu que pot dedicar-se amb cos i ànima a la seva feina.
M’agrada innovar i canviar productes que van arreu del món.”

Response: Anna Navarro, d'Olot, guanya el premi de dona més influent en el món tecnològic, pel seu treball a Silicon Valley.


Instruction: Fes un breu resum dels punts principals discutits en aquest text.

Context:
El govern de Pedro Sánchez i el de Quim Torra ultimen una trobada al Palau de Pedralbes dijous a les 20.00 hores, just abans de la gala de Foment del Treball.
A la trobada no hi assistirien només els presidents, sinó que la Generalitat negocia l'assistència de tres consellers i tres ministres.
En el cas de l'executiu català, a més del vicepresident Pere Aragonès i la consellera de Presidència, Elsa Artadi, s'hi sumaria la consellera de Justícia, Ester Capella.
Aquesta proposta es va formular per escrit aquest dimarts.
La Moncloa, però, continua sense acceptar definitivament una trobada més coral, tot i que ja ha confirmat l'existència de la reunió.
Dilluns es van reunir a la sala d'autoritats de l’Estació de Sants de Barcelona (no és la primera vegada que aquest espai és escenari de reunions entre ministres i consellers) per avançar en el format de cimera reduïda.
Un cop acordats els integrants, es procedirà a detallar l’ordre del dia.
Torra vol parlar “a fons” de solucions polítiques, la qual cosa inclou abordar el referèndum, i el Govern també vol tractar la situació dels presos.
De moment no hi ha resposta "definitiva", però la Moncloa ja no tanca la porta a aquest format de trobada.
Segons fonts governamentals i parlamentàries consultades per NacióDigital, l'escenari més possible a hores d'ara és que el govern espanyol "accepti" una trobada amb el següent format: Torra, Aragonès, Artadi i Capella per la part catalana, i Sánchez, Calvo i la ministra Meritxell Batet -titular de Política Territorial- com a representants de l'Estat.
Caldria veure quin seria el quart representant per part del govern espanyol.
"Acceptar-ho seria el més intel·ligent per part seva", recalca un alt dirigent governamental consultat.
En una compareixença al Congrés, Calvo no ha esmentat el format de cimera que vol la Generalitat.
Només ha obert la possibilitat d'un contacte entre ella mateixa i Aragonès.
"S'ha de celebrar"
La primera proposta de Torra va ser la de celebrar una cimera "de govern a govern" -el seu cap de gabinet, Josep Rius, va enviar una carta a la Moncloa per posar el Palau de la Generalitat a disposició de la trobada-, però el govern espanyol ho va tombar.
La possibilitat de sumar a la reunió bilateral un nucli reduït de cares de cada gabinet va començar a aparèixer en l'horitzó a finals de la setmana passada, després de la carta de Calvo a Aragonès, i ha anat prenent força amb el pas de les hores.
"És un terme mig: ni cimera de governs, ni reunió dels dos presidents", insisteix un dels coneixedors de les negociacions, que s'han de concretar en les properes hores.
Malgrat que a la Generalitat no han agradat gens les últimes paraules de Sánchez sobre la vaga de fam -Puigdemont les ha criticat obertament a través de Twitter-, l'opinió majoritària a Palau és que la reunió "s'ha de celebrar".
Les principals, de les seves pròpies files.
Jordi Sànchez, president del grup parlamentari de Junts per Catalunya (JxCat), ha reclamat per carta que la cita se celebri.
"Si es fa bandera del diàleg i acuses l'altra part de no practicar-lo, quan et proposen una reunió s'ha d'acceptar", ressalta un dels dirigents consultats.
Altra cosa és, però, que Torra hagi de fer equilibris, com en tot el mandat: per una banda recela de Sánchez per la nul·la predisposició a acordar un referèndum i per fer decaure la causa contra els presos polítics, i per l'altra ha de mantenir la mà estesa tot i avalar les protestes al carrer contra el consell de ministres.
Ordre del dia
No només el format està en discussió, sinó també l'ordre del dia.
Torra vol que la trobada serveixi per parlar "de tot", inclòs el referèndum, i la Moncloa -malgrat defensar que no hi haurà "censura prèvia"- ja ha avisat que Sánchez no pot anar més enllà del diàleg "dins la llei" i "entre catalans".
Què vol dir, aquesta segona part de la frase?
Que han de ser el Govern i el Parlament els encarregats d'elaborar una proposta que aplegui el 75% dels catalans.
Les enquestes dels últims mesos indiquen que aquest consens ja existeix a l'entorn del referèndum i en contra de la repressió de l'Estat.
"La reunió ha de ser útil", reflexionava aquest migdia Aragonès.
"Tenim problemes del dia a dia però també problemes de fons molt importants relatius a la relació entre Catalunya i l'Estat i relatius a presos polítics i exiliats".
Els detalls de l'ordre del dia, en tot cas, no es concretaran fins que no s'acordi el format de la reunió, tal com constaten fonts de Palau i de Vicepresidència.

Response: Pedro Sánchez i Quim Torra es reuniran, però encara no està clar qui més hi anirà i què es discutirà.